23.5.2022
DA
Den Europæiske Unions Tidende
L 144/261
2) Fordeling baseret på et relevant underliggende fysisk forhold Hvis det ikke er muligt at anvende opdeling eller systemudvidelse, bør fordeling anvendes: Systeminput og -output bør deles mellem dets forskellige produkter eller funktioner på en måde, som afspejler de relevante underliggende fysiske forhold mellem dem (EN ISO 14044:2006).
Ved fordeling baseret på et relevant underliggende fysisk forhold deles input- og outputstrømme i en multifunktionel proces eller et multifunktionelt anlæg i overensstemmelse med et relevant, kvantificerbart fysisk forhold mellem procesinput og output af sideprodukter (f.eks. en fysisk egenskab for input og output, der er relevant for den funktion, som det undersøgte sideprodukt tilvejebringer).
Der kan udarbejdes modeller for fordeling baseret på et fysisk forhold ved hjælp af direkte substitution, hvis der kan identificeres et produkt, der kan substitueres direkte.
For at påvise, at den direkte substitutionsvirkning er robust, skal brugeren af OEF-metoden bevise, at: 1) der er en direkte virkning, som kan identificeres i praksis, OG 2) der kan oprettes en model for substitut­ produktet, og livscyklusopgørelsen kan fratrækkes på en direkte repræsentativ måde: Hvis begge betingelser er opfyldt, oprettes en model for substitutionsvirkningen.
For alternativt at fordele input/output baseret på et andet relevant underliggende forhold, der forbinder input og output med den funktion, systemet leverer, skal brugeren af OEF-metoden bevise, at der kan defineres et relevant fysisk forhold, hvormed de strømme, der kan tilskrives leveringen af den definerede funktion for produktsystemet, kan fordeles: Hvis denne betingelse er opfyldt, kan brugeren af OEF-metoden foretage fordelingen baseret på dette fysiske forhold.
3) Fordeling baseret på et andet forhold Fordeling baseret på et andet forhold kan være en mulighed.
Økonomisk fordeling henviser f.eks.
til fordeling af input og output, der er knyttet til multifunktionelle processer, til outputtet for sideprodukter i forhold til deres relative markedsværdier.
Sidefunktionernes markedspris bør henvise til den særlige betingelse og det punkt, hvor sideprodukterne produceres.
Under alle omstændigheder skal der gives en klar begrundelse for at have fravalgt 1) og 2) og for at have valgt en bestemt fordelingsregel i trin 3) med henblik på at sikre, at resultaterne af OEF-undersøgelsen er fysisk repræsentative.
Fordeling baseret på et andet forhold kan foretages på en af følgende alternative måder: (i) Kan en indirekte substitutionsvirkning (47) identificeres, kan der udarbejdes en model for det substituerede produkt, og kan beholdningen fratrækkes på en rimeligt repræsentativ måde?
Hvis ja (dvs. begge betingelser bekræftes), oprettes der en model for den indirekte substitutionsvirkning.
(ii) Kan input-/outputstrømme fordeles mellem produkter og funktioner på grundlag af et andet forhold (f. eks. den relative økonomiske værdi af sideprodukter)?
Hvis ja, fordeles produkter og funktioner på grundlag af det identificerede forhold.
Formlen for cirkulært fodaftryk (se afsnit 4.4.8.1) beskriver den tilgang, der skal benyttes til at anslå de samlede emissioner fra en bestemt proces, der omfatter genanvendelse og/eller energiudnyttelse.
Disse vedrører endvidere også affaldsstrømme, der genereres inden for systemgrænsen.
4.5.1
F o r d e l i n g i fo r b i n d e l s e m e d h u s d y r a v l I dette afsnit gives der instrukser om, hvordan specifikke spørgsmål vedrørende udarbejdelse af modeller for landbrug, slagteri og udsmeltning af kvæg, svin, får og geder skal håndteres.
Der gives navnlig instrukser om: 1. fordeling af upstreambelastninger på bedriftsniveau mellem output, der forlader bedriften 2. fordeling af upstreambelastninger (forbundet med levende dyr) på slagteriniveau mellem output, der forlader slagteriet.
(47) Indirekte substitution er, når et produkt erstattes, men det ikke vides præcist, hvilke produkter det bliver erstattet med.